   **

**ΤΑΜΕΙΟ ΕΞΩΤΕΡΙΚΩΝ ΣΥΝΟΡΩΝ - ΕΤΗΣΙΑ ΠΡΟΓΡΑΜΜΑΤΑ 2012 & 2013**

**ΤΑΜΕΙΟ ΕΣΩΤΕΡΙΚΗΣ ΑΣΦΑΛΕΙΑΣ – ΤΟΜΕΑΣ ΣΥΝΟΡΩΝ**

**Προτεραιότητα 1:** Υποστήριξη για την περαιτέρω σταδιακή εγκαθίδρυση του κοινού ολοκληρωμένου συστήματος διαχείρισης των συνόρων όσον αφορά τους ελέγχους προσώπων στα εξωτερικά σύνορα και την επιτήρηση των συνόρων αυτών

**Τελικός Δικαιούχος:** Αστυνομία Κύπρου Προϋπολογισμός Δράσης: €1.992.823,75

Λιμενική και Ναυτική Αστυνομία  Χρηματοδότηση: €1.822.766,37

  Εθνική συγχρηματοδότηση: €170.057,38

Η αγορά τεσσάρων φουσκωτών σκαφών Κατηγορίας Γ΄ κρίθηκε αναγκαία για τη Λιμενική και Ναυτική Αστυνομία, η οποία έχει καθοριστικό ρόλο στην επιτήρηση των θαλάσσιων συνόρων της Κυπριακής Δημοκρατίας. Οι αυξημένες αρμοδιότητες της Λιμενικής και Ναυτικής Αστυνομίας που έχουν προκύψει από την ένταξη της Κυπριακής Δημοκρατίας στην Ευρωπαϊκή Ένωση, επιβάλλουν την ανανέωση του ναυτικού στόλου της Αστυνομίας, ούτως ώστε να ενισχύσει τις επιχειρησιακές ικανότητες της Μονάδας για την επιτήρηση και προστασία της ακτογραμμής, των λιμανιών και των χωρικών υδάτων της Δημοκρατίας, τα οποία αποτελούν και το νοτιοανατολικότερο σύνορο της Ε.Ε.

Η αγορά των φουσκωτών σκαφών θα συμβάλει στην επίτευξη των στόχων για προστασία των συνόρων σύμφωνα με τα κοινά πρότυπα της Ευρωπαϊκής Ένωσης. Επίσης, η αναβάθμιση του υφιστάμενου ναυτικού στόλου της Λιμενικής και Ναυτικής Αστυνομίας θα συμβάλει στα ακόλουθα:

1) Επιτήρηση των συνόρων σύμφωνα με τις προτεραιότητες που καθορίζονται στις σχετικές στρατηγικές της Ευρωπαϊκής Ένωσης, με σκοπό την διασφάλιση ομοιόμορφου και υψηλού επιπέδου ελέγχου και προστασίας των εξωτερικών συνόρων.

2) Αποτελεσματικότερος έλεγχος και επιτήρηση των θαλάσσιων συνόρων, όπου υπάρχουν αυξημένες μεταναστευτικές ροές.

3) Βελτίωση της έγκαιρης ανίχνευσης, αναγνώρισης και παρέμβασης στα θαλάσσια σύνορα.

4) Ενίσχυση της επιχειρησιακής ικανότητας της Λιμενικής και Ναυτικής Αστυνομίας ώστε να επιτελεί επιτυχώς τα καθήκοντά της.

5) Διεξαγωγή επιχειρήσεων και περιπολιών σε ταχύτερο χρόνο με τη χρήση εξοπλισμού νέας τεχνολογίας.

**Η δράση της αγοράς των φουσκωτών σκαφών θεωρείται πολυετής και συγχρηματοδοτείται από τα Ετήσια Προγράμματα 2012 και 2013 του Ταμείου Εξωτερικών Συνόρων με ποσοστό συγχρηματοδότησης από την Ε.Ε. 95% και από το Ταμείο Εσωτερικής Ασφάλειας – Τομέας Συνόρων με ποσοστό συγχρηματοδότησης από την Ε.Ε. 90%.**